Document ID: 32015R0273

РЕГЛАМЕНТ ЗА ИЗПЪЛНЕНИЕ (ЕС) 2015/273 НА КОМИСИЯТА
от 19 февруари 2015 година
за изменение на Регламент за изпълнение (ЕС) № 871/2014 по отношение на приспадането от квотата на Нидерландия за 2014 г. за риболов на морски лисици във водите на Съюза от зони IIa и IV на ICES
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 105, параграфи 1 и 2 от него,
като има предвид, че:
(1)
В Регламент за изпълнение (ЕС) № 871/2014 на Комисията (2) се предвижда приспадане от квотата на Нидерландия за 2014 г. за риболов на морски лисици във водите на Съюза от зони IIa и IV на ICES („квотата на Нидерландия за 2014 г.“) вследствие на прекомерен риболов през 2013 г.
(2)
След публикуването на посочения регламент нидерландските компетентни органи са констатирали, че данните в докладите за улова, на които се основава приспадането, са били подадени неправилно; доказателствата, с които разполага Комисията, също потвърждават тази констатация.
(3)
Коригираните данни, подадени от нидерландските компетентни органи на 12 декември 2014 г., показват, че квотата на Нидерландия за 2013 г. не е била превишена.
(4)
Въз основа на това следва да се коригира приспадането от квотата на Нидерландия за 2014 г.
(5)
Регламент за изпълнение (ЕС) № 871/2014 следва да бъде съответно изменен.
(6)
Тъй като приспадането от квотата на Нидерландия за 2014 г. се прилага от датата на влизане в сила на Регламент за изпълнение (ЕС) № 871/2014, е целесъобразно настоящият регламент да се прилага със задна дата, считано от същата дата,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент за изпълнение (ЕС) № 871/2014 се изменя в съответствие с приложението към настоящия регламент.
Член 2
Настоящият регламент влиза в сила в деня след деня на публикуването му в Официален вестник на Европейския съюз.
Той се прилага от 19 август 2014 година.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 19 февруари 2015 година.

Labels: 11
20
6
12
18